TPOLYปั้น รายได้คงที่ผลิตไฟขาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ไทยโพลีคอนส์ หารายได้คงที่ ลงขัน 85% ตั้งโรงงานผลิตไฟฟ้าจากขุยมะพร้าว 
นายเจริญ จันทร์พลังศรี ประธานเจ้าหน้าที่บริหารและกรรมการผู้จัดการ บริษัท ไทยโพลีคอนส์ (TPOLY) เปิดเผยว่า บริษัทได้ร่วมลงทุนถือหุ้น 85% ของทุนจดทะเบียน 10 ล้านบาท ในบริษัท บางสะพานน้อย ไบโอแมส เพื่อผลิตและจำหน่ายกระแสไฟฟ้าให้การไฟฟ้าส่วนภูมิภาค (กฟภ.) สัญญาซื้อ ขาย ระยะยาว 25 ปี ต่อเนื่องอัตโนมัติทุกๆ 5 ปี
สำหรับโรงไฟฟ้าไบโอแมสใช้วัตถุดิบในพื้นที่ส่วนใหญ่เป็นขุยมะพร้าว และใบปาล์ม มูลค่าโครงการเฟสแรก 700 ล้านบาท มีกำลังผลิต 9.5 เมกะวัตต์ และอนาคต 5 ปี จากนี้มีแผนสร้างโรงผลิตไฟฟ้าเพิ่มอีก 2 โรง 
สำหรับโรงไฟฟ้าเฟสแรก คาดรับรู้รายได้เชิงพาณิชย์ตั้งแต่ไตรมาส 4/2555 คิดเป็น 8% ของยอดรายได้รวม เมื่อสร้างเสร็จ 3 เฟส จะทำให้รายได้จากการขายไฟฟ้าแต่ละปีคิดเป็น 200 ล้านบาท 
“โครงสร้างรายได้หลักๆ ยังมาจากงานก่อสร้าง แต่รายได้การขายไฟฟ้า จะเป็นรายได้คงที่คาดปี 2554 งานก่อสร้างจะโต 2030% จากปีนี้” ผู้บริหาร กล่าว 
นายเจริญ กล่าวว่า ปัญหาการขาดแคลนมะพร้าว ไม่ส่งผลกระทบต่อการผลิตไฟฟ้าไบโอแมส เนื่องจากปัจจุบันขุยมะพร้าวของ 30 โรงงานมะพร้าวมีเพียงพอต่อการผลิต นอกจากนี้ยังใช้ใบปาล์มทดแทนขุยมะพร้าวได้
โครงสร้างผู้ถือหุ้นบริษัท บางสะพานน้อย ไบโอแมส ประกอบด้วย บริษัท ไทยโพลีคอน 85% และ เจ้าของโรงงานมะพร้าว 15%